cyanic-selkie/wikianc huggingface dataset:
Αντώνης Κατσαντώνης
Ένοπλος αγώνας εναντίων των Οθωμανών
Σύντομα ο Κατσαντώνης επέστρεψε μετέπειτα στα Άγραφα όπου κορύφωσε την φήμη του. Ο Αλή Πασάς αποφασισμένος να τον αφανίσει είχε στείλει τον πιο ικανό αξιωματικό του, τον Μουσταφά Βεληγκέκα με 500 περίπου Αλβανούς στρατιώτες. Ο Κατσαντώνης μάζεψε τότε και εκείνος 500 άνδρες για να αναμετρηθεί με τον Βεληγκέκα. Η σύγκρουση έγινε στο Προσηλιάκο και ήταν η πιο αιματηρή απ’ όλες. Ωστόσο κατέληξε σε μεγάλη νίκη. Ο Κατσαντώνης και ο Γεώργιος Καραϊσκάκης πυροβόλησαν ταυτόχρονα τον Βεληγκέκα και τον έριξαν νεκρό. Οι ιστορικοί αναφέρουν ότι, ο Κατσαντώνης χρησιμοποίησε μία πρώιμη μέθοδο ελεύθερου σκοπευτή, εκμεταλλευόμενος το μέγιστο βεληνεκές του όπλου του, το οποίο εκείνα τα χρόνια δεν ήταν ιδιαίτερα υψηλό. Οι Αλβανοί αναγκάστηκαν να υποχωρήσουν τρομαγμένοι ο Κατσαντώνης όμως και οι άνδρες του τους κυνήγησαν ως την πεδιάδα των Ιωαννίνων.
Εθνική συνείδηση
Το 1807, προσκλήθηκε από τον Ιωάννη Καποδίστρια, στη Λευκάδα στη «Συνέλευση των Κλεφταρματολών», αναγνωρίζοντας τον Κατσαντώνη ως Γενικό Αρχηγό των Κλεφτών στη Δυτική Ελλάδα, προκειμένου να προστατευθεί η Λευκάδα απο τον Αλή Πασά ή το πιθανότερο από την εντολή που είχε πάρει εκείνος από την Υψηλή Πύλη της εκδίωξης των Ευρωπαίων από τα παράλια του Ιονίου.
Στη συνάθροιση εκείνη που έσπευσε ο Κατσαντώνης πείθοντας και τ΄ αδέλφια του να εγκαταλείψουν "τα καπετανάτα", συμμετείχαν επίσης ο Φώτος Τζαβέλας, ο Κίτσος Μπότσαρης, ο Νικόλαος Περραιβός, οι Μπουκουβαλαίοι, ο Νότης Μπότσαρης, τα αδέρφια Κώστας και Γιώργος Στράτος, καθώς και ο Μήτσος Κοντογιάννης. Aπό το ασκέρι του πέρασαν οι Γιώργος Χασιώτης, Κώστας Λεπενιώτης, ο Δήμος Τσέλιος, ο Γιώργος Τσόγκας και ο Γεώργιος Καραϊσκάκης.
Τότε ο Κατσαντώνης ορκίσθηκε υπέρ της Παλιγγενεσίας και να υπηρετήσει την Ελλάδα.
Μαρτυρίες για το Μυστικό- Ηρωικό Δείπνο και τον Όρκο της (επ) Ανάστασης αναφέρουν τα εξής: "… Και ο Καποδίστριας, που βρισκόταν σε συνεννόηση μαζί τους και τους έκαμε το περίφημο δείπνο, που με υψωμένα τα σπαθιά, όταν έδωσε το σύνθημα ο Κατσαντώνης, ορκίστηκαν, τους έβλεπε σαν τον απελευθερωτικό στρατό, σαν τα στελέχη του στρατού της Επανάστασης, που για την επιτυχία της ύψωσε το ποτήρι του. «Το οξυδερκές του Ιονίου πολιτικού βλέμμα, γράφει ο Μένδελσον, είχεν έκτοτε αναγνωρίσει τους κλέφτας ως σπουδαίον όργανον προς επιτέλεσιν της εθνικής ιδέας. Και αληθώς αυτοί διετήρουν φλέγοντα σπινθήρα τινά του ελληνικού πνεύματος, αυτοί ήσαν το μόνον υγειές εν μέσω της σήψεως και της παρακμής, και αυτοί εσχημάτισαν το ισχυρόν σπέρμα, το ζωογόνησαν γεγηρακός σώμα, και περιέβαλον τον αγώνα δια της λάμψεως ποιάς τινός ιπποτικής ρομαντικότητο".
Επίσης κατά το γεύμα αυτό ο Καποδίστριας ύψωσε το ποτήρι του και προσεφώνησε τους κλέφτες και τους Σουλιώτες ως μέλλοντας πολεμάρχους δια την ανάστασις του Ελληνικού Γένους: "… Ο Καποδίστριας προ παντός διέγνωσε την αξίαν και την χρησιμότητα των κλεφτών και των Σουλιωτών και δια τον παρόντα αγώνα και δια την εξέγερσιν του Γένους. Και εν αυτώ δε τω επισήμω υπομνήματί του τη 6η Αυγούστου 1807 ανομολογεί τας μεγάλας υιπηρεσίας ας ούτοι προσέφερον".
''«Και αυτός ο Καποδίστριας, ο ψυχρός και νοήμων παρατηρητής, δεν ηδυνήθη να παραγνωρίση το θέλγητρον του ορεινού βίου. Εις επιστολάς του προς την Ιόνιον Γερουσίαν περιγράφει ενθουσιωδώς την μετά των κλεφτών συνάντησίν του και τας υπό των ηλιοκαών εκείνων ανδρών, - του Βότσαρη και του Κατσαντώνη -, αφηγήσεις των κατορθωμάτων των, και διηγείται πως εν τοιούτω τινί ομηρικώ δείπνω μετετράπη η μέρα εις νύκτα εν μουσική, άσμασι και χορώ».''
Εθνομάρτυρας
Επανερχόμενος ο Κατσαντώνης στα Άγραφα, ήδη προσβεβλημένος από ευλογιά από παιδική ηλικία αποσύρθηκε των περιπετειών, το καλοκαίρι του 1809. Παρά τις προσπάθειες του γιατρού του, Θανάση Ντουφεκιά, η κατάσταση του ήταν μη αναστρέψιμη. Έτσι μαζί με τ΄ αδέλφια του και τεσσάρων συντρόφων του διέμενε κρυμμένος στο σπήλαιο Φούρκα της Ευρυτανίας, στο χωριό «Μοναστηράκι» των Αγράφων σε μια άγρια και δυσπρόσιτη περιοχή. Εκεί τον περιποιούνταν ο γιατρός του Ντουφεκιάς και για την ασφάλειά του άφησαν 5 κλέφτες με τον Γιώργο Χασιώτη επικεφαλής. Το πολεμικό σώμα του Κατσαντώνη ανέλαβε να διοικεί ο άλλος του αδερφός, ο Κώστας Λεπενιώτης. Ο τόπος απόκρυψης του Κατσαντώνη, τελικά, προδόθηκε στον Αλή Πασά (από κάποιον Γκούρλια ή από έναν καλόγερο ή από μια γριά που πουλούσε βότανα για μαγγανείες ή ακόμη από έναν φίλο του Κατσαντώνη που ονομαζόταν Σιούρτας και παρά τη θέλησή του υποχώρησε ,ύστερα από βασανιστήρια). Τότε, ο Αλή Πασάς έστειλε τον έμπιστό του μουχουρντάρη (=σφραγιδοφύλακα) Άγο Βαστάρη με 800 άνδρες να τον συλλάβει. Ενώ αρχικά δεν εντοπιζόταν το σημείο απόκρυψης, κάποιοι βρήκαν τον βοσκό, ο οποίος μετά από θηριώδη βασανιστήρια αποκάλυψε το σημείο του σπηλαίου. Όταν άρχισε η πολιορκία, ο Χασιώτης άρπαξε τον αδελφό του στον ώμο και διέφυγαν. Μετά από επτά ώρες καταδίωξη, κυκλώθηκαν μέσα σε χαράδρα με αποτέλεσμα να αναγκαστούν να συνθηκολογήσουν με τον Άγο Βαστάρη, ο οποίος όμως αθετώντας τον λόγο του, τους έδεσε και τους οδήγησε θριαμβευτικά στα Γιάννενα. Ο Αλή Πασάς δέχθηκε αρχικά με ευγένεια τον Κατσαντώνη τάζοντάς του ακόμα και πατρική στοργή αν δεχόταν να του φανερώσει που είχε κρυμμένους τους περιβόητους θησαυρούς που λέγονταν πως είχε από τις πολυάριθμες λαφυραγωγήσεις και ληστείες που είχε διαπράξει, και που από τις έρευνες του μουχουρντάρη δεν βρέθηκαν στο σπήλαιο. Ο Κατσαντώνης όμως δεν απαντούσε με συνέπεια να οδηγηθεί τελικά μαζί με τον αδελφό του Χασιώτη στον ιστορικό πλάτανο όπου και υπέστη τον μαρτυρικό θάνατο δια της συντριβής των οστών του. Λέγεται ότι ο Αλή του έταξε αξιώματα και ότι θα μεριμνούσαν γιατροί του παλατιού του για την υγεία του αρκεί να προσκυνήσει, ωστόσο ο Κατσαντώνης αρνήθηκε. Κατά τη διάρκεια του μαρτυρίου του, περιφρονητικά ακούσθηκε να λέγει μέσα σε παραλήρημα που έμεινε ιστορικό: «έρμα γρόσια, έρμα γρόσια».
Η παράδοση θέλει τον Κατσαντώνη κατά τη διάρκεια του μαρτυρίου του να τραγουδά περήφανα ώστε να μη δείχνει τον πόνο του αλλά να ξεψυχάει πρώτος, εφόσον ήταν και βαριά άρρωστος, ενώ μετά από λίγο πέθανε και ο αδερφός του. Σημειώνεται ότι τον σκληρό Τουρκαλβανό Άγο Βαστάρη εκδικήθηκε για την σύλληψη του Κατσαντώνη ο Σουλιώτης Μάρκος Μπότσαρης στη μάχη του Κεφαλόβρυσου Καρπενησίου (1823), κατά την οποία τον σκότωσε ο ίδιος.
Λαϊκή παράδοση
Στη μνήμη των κατοίκων της περιοχής των Αγράφων διατηρήθηκε το όνομα του οπλαρχηγού Κατσαντώνη. Ακόμα και σήμερα στα μέρη των Αγράφων υπάρχουν διάφορα τοπωνύμια που έχουν πάρει το όνομά του, όπως «Το γεφύρι του Κατσαντώνη», «Του Κατσαντώνη η βρύση», «Τα ταμπούρια του Κατσαντώνη», «Η σπηλιά του Κατσαντώνη» και «Του Κατσαντώνη το μπογάζι». Ακόμα πολλά δημοτικά άσματα ναφέρονται στα πολλά του κατορθώματα.
«Κάρτε σκρούετ Αλή πασά ο Κατσαντώνης ταναξίνε». (χαρτί έγραφε ο Αλή πασάς να πιάσουνε τον Κατσαντώνη).
Απ' αυτό το τραγούδι τίθεται μια νέα εκδοχή για το πώς προδόθηκε. Αν δηλαδή προδόθηκε από τον ηγούμενο ή όπως λέει μια άλλη παράδοση από τον Γκούρλια, που έμαθε για το κρησφύγετό του από μια γριά, που του πήγαινε φαγητό.
Πηγές
Ιστορία της Ελληνικής Επαναστάσεως ήτοι η Αναγέννησις της Ελλάδος, Τυπογραφείον Αναστασίου Ν.Τρίμη και Γ.Σταυριανός (τ.2), σελ. 1890-1891.
Α'     Εκδοση.(Μετ:Ζυγούρας Ξενοφών και Ζαφειρόπουλος Ιωάννης-στον 3ο τόμο)
Κατσαντώνης Κατηγορία:Σαρακατσάνοι Κατηγορία:Άγραφα
Ρυθμιστικό Σχέδιο Θεσσαλονίκης
Το Ρυθμιστικό Σχέδιο Θεσσαλονίκης θεσμοθετήθηκε το 1985 με τον Νόμο 1561 ο οποίος προέβλεπε παράλληλα και την ίδρυση του Οργανισμού Ρυθμιστικού Θεσσαλονίκης.
Περιεχόμενο
Το Ρυθμιστικό Σχέδιο Θεσσαλονίκης καθορίζει το σύνολο των στόχων, των κατευθύνσεων, των προγραμμάτων και των μέτρων που προβλέπονται ως αναγκαία για τη χωροταξική και πολεοδομική οργάνωσή της Ευρύτερης Περιοχής Θεσσαλονίκης. Το ΡΣΘ αποβλέπει στον σχεδιασμό και προγραμματισμό της ευρύτερης περιοχής της Θεσσαλονίκης μέσα στα πλαίσια της Εθνικής Χωροταξικής Πολιτικής, ως χωροταξικής υποενότητας της Κεντρικής Μακεδονίας, στη χωροταξική διάρθωση των τομέων παραγωγής, του συστήματος μεταφορών, της λοιπής τεχνικής υποδομής και του κοινωνικού εξοπλισμού, καθώς και στην πολτική γης και κατοικίας, στην λήψη μέτρων και στο σχεδιασμό για την χωροταξική και την νέα πολεοδομική πολιτική της πόλης και στο σχεδιασμό περιοχών ή ζωνών ειδικού ενδιαφέροντος ή ειδικών προβλημάτων, στη λήψη μέτρων όρων και περιορισμών για την εξασφάλιση της προστασίας του περιβάλλοντος, στο συντονισμό των προγραμμάτων και των μελετών που έχουν σχέση με με το ΡΣΘ.
Στόχοι και Κατευθύνσεις
Οι γενικότεροι στόχοι που καθορίζονται για την ευρύτερη περιοχή της Θεσσαλονίκης είναι οι ακόλουθοι: α) Η ανάδειξη της ιστορικής φυσιογνωμίας της Θεσσαλονίκης και η αναβάθμιση της κεντρικής περιοχής της. β) Η βελτίωση της ποιότητας ζωής για όλους τους κατοίκους της και η προστασία του φυσικού περιβάλλοντος. γ) η εξισορρόπηση των κοινωνικών ανισοτήτων από περιοχή σε περιοχή. δ) Η διεύρυνση των επιλογών κατοικίας και εργασίας, αναψυχής και ψυχαγωγίας σε κάθε περιοχή της Θεσσαλονίκης. ε) Η ποιοτική αναβάθμιση κάθε γειτονιάς και η προστασία των περιοχών κατοικίας από οχληρές λειτουργίες και χρήσεις.
Ιστορικό
Η μελέτη επικαιροποίησης για το Νέο Ρυθμιστικό Σχέδιο Θεσσαλονίκης ανατέθηκε το 2007 στην σύμπραξη των μελετητών ΣΧΕΔΙΑΣΜΟΣ Α.Ε., Α. Δήμηκας, Ν. Παπαμίχος, Α. Κοτζαμπόπουλος, ΟΜΙΚΡΟΝ ΕΠΕ, Η. Δημητριάδης. Το 2009 παρελήφθη η Μελέτη Επικαιροποίησης από τον Οργανισμό Ρυθμιστικού. Το νέο Ρυθμιστικό Σχέδιο Θεσσαλονίκης τέθηκε σε δημόσια διαβούλευση, η οποία έληξε στις 15-6-2011. Το κείμενο, όπως διαμορφώθηκε μετά την διαβούλευση, αναρτήθηκε στην ιστοσελίδα του Οργανισμού Θεσσαλονίκης από τον Ιούνιο του 2011. Τον Μάρτιο του 2014 τέθηκε ξανά σε διαβούλευση μαζί με το Ρυθμιστικό Σχέδιο της Αθήνας ως ένα ενιαίο σχέδιο νόμου και αναμενόταν μέσα στο 2014 η ψήφισή του. Τον Ιούλιο του 2014 το Ρυθμιστικό Σχέδιο Θεσσαλονίκης εισήχθη προς ψήφιση στο Β' Θερινό Τμήμα της Βουλής στο πλαίσιο του νομοσχεδίου «Νέο Ρυθμιστικό Σχέδιο Αθήνας - Αττικής, Νέο Ρυθμιστικό Σχέδιο Θεσσαλονίκης και άλλες διατάξεις» αλλά μετά από πρωτοβουλία βουλευτών της κυβέρνησης αποσύρθηκε για να επανακατατεθεί το Φθινόπωρο.
Εξωτερικοί Σύνδεσμοι
Κατηγορία:Θεσσαλονίκη
Μουχάρακ
Το Μουχάρακ (المحرق, αγγλικά: Muharraq) είναι η τρίτη μεγαλύτερη πόλη του Μπαχρέιν και ήταν η πρωτεύουσά του έως το 1932, όταν αντικαταστάθηκε από τη Μανάμα. Ο πληθυσμός του Μουχάρακ το 2012 ήταν 176.583 άτομα.
Η πόλη βρίσκεται στο νησί Μουχάρακ και αποτελεί από καιρό κέντρο θρησκευτικότητας. Το διεθνές αεροδρόμιο του Μπαχρέιν βρίσκεται επίσης στο νησί. Δίπλα στο Μουχάρακ βρίσκονται οι τεχνητοί νήσοι Αμουάζ, γνωστοί για τα μεγάλα κτίρια, τα ξενοδοχεία και τις παραλίες τους. Το Μουχάρακ φιλοξενεί την Αλ Μουχάρακ Σ.Κ., η οποία είναι η πιο επιτυχημένη ποδοσφαιρική ομάδα του Μπαχρέιν. Επίσης, είναι ο τόπος της διάσημης Οικίας Σιγιάντι. Η πόλη είναι επίσης γνωστή για τις παραδοσιακές αγορές και ως το σπίτι των παραδοσιακών τεχνών και μουσικής. Ο Άλι Μπάχαρ, ένας δημοφιλής και επιτυχημένος τραγουδιστής από το Μπαχρέιν, κατάγεται από το Μουχάρακ.
Ιστορία
αριστερά|μικρογραφία| Το Μουχάρακ το 1953. Η προέλευση του Μουχάρακ είναι η αρχαία Φοινικική γενέτειρα Τύλος, όπου το αρχαίο της όνομα ήταν Αρουάντ. Επίσης πηγαίνει πίσω στην εποχή του Ντίλμουν πριν από περίπου 5.000 χρόνια, αλλά έγινε γνωστό στα ιστορικά αρχεία κατά την εποχή της Τύλου, όταν το Μπαχρέιν ήταν υπό την κυριαρχία της Αυτοκρατορίας των Σελευκιδών και το Μουχάρακ ήταν το κέντρο μιας ειδωλολατρικής λατρείας αφιερωμένη στο θεό καρχαρία, Αουάλ. Οι κάτοικοι της πόλης, που εξαρτιόταν από τη ναυτιλία και το εμπόριο για τα προς το ζην, λάτρευαν τον Αουάλ με τη μορφή ενός μεγάλου αγάλματος καρχαρία που βρισκόταν στην πόλη.
Μέχρι τον 5ο αιώνα μ.Χ., το Μουχάρακ είχε γίνει σημαντικό κέντρο του Νεστοριανού χριστιανισμού, ο οποίος είχε κυριαρχήσει στις νότιες ακτές του Περσικού Κόλπου. Ως αίρεση, οι Νεστοριανοί συχνά διώκονταν ως αιρετικοί από τη Βυζαντινή Αυτοκρατορία, αλλά το Μπαχρέιν ήταν έξω από τον έλεγχο της Αυτοκρατορίας, προσφέροντας ασφάλεια. Τα ονόματα αρκετών χωριών του Μουχάρακ αντανακλούν σήμερα αυτήν τη χριστιανική κληρονομιά, με το Αλ Νταΐρ να σημαίνει «το μοναστήρι» και το Καλάλι να σημαίνει «μοναστήρια μοναχού».
Το Μουχάρακ καταλήφθηκε από τους Πορτογάλους (1521) και τους Πέρσες (1602) και πέρασε στον έλεγχο της δυναστείας Αλ Χαλίφα το 1783, μαζί με το υπόλοιπο Μπαχρέιν.
Οικονομία
Η Gulf Air έχει την έδρα της στο Μουχάρακ και η Bahrain Air στο παρελθόν είχε την έδρα της στο Κέντρο Μοχάμεντ στο Μουχάρακ.
Εκπαίδευση
μικρογραφία| Μια πόρτα με το παραδοσιακό αρχιτεκτονικό στιλ στο Μουχάρακ. Το Υπουργείο Παιδείας του Μπαχρέιν διαχειρίζεται τα δημόσια σχολεία.
Τα σχολεία αρρένων περιλαμβάνουν το δημοτικό σχολείο αρρένων Αμπου Φαρίας Αλ Χαμντάνι, το δημοτικό σχολείο αρρένων Αλ Μαάρι, το δημοτικό σχολείο αρρένων Χασάν μπιν Ταμπίτ, το δημοτικό σχολείο αρρένων Όμερ Μπιν Αμπντουλαζίζ, το δημοτικό σχολείο αρρένων Σεΐχης Μοχάμεντ μπιν Εσά αλ Χαλίφα, το γυμνάσιο αρρένων Όμερ μπιν Αλ Κάτα, το γυμνάσιο αρρένων Αμπντούλ Ραχμάν Αλ Νάσερ, το γυμνάσιο αρρένων Τάρικ Μπιν Ζεγιάντ και το λύκειο αρρένων του Μουχάρακ.
Τα σχολεία θηλέων περιλαμβάνουν το δημοτικό σχολείο θηλέων Αμένα μπιν Ουαχάμπ, το δημοτικό σχολείο θηλέων Αλ Μουχάρακ, το δημοτικό σχολείο θηλέων της Μαριάμ μπεντ Ομράν, το δημοτικό σχολείο θηλέων Ζουμπάιντα, το γυμνάσιο θηλέωνΧαντίτζα αλ Κούμπρα, το γυμνάσιο θηλέων Ζανούμπια και το λύκειο θηλέων του Μουχάρακ.
Η Γαλλική Σχολή του Μπαχρέιν βρίσκεται στο Μπουσαϊτίν, στο Δήμο Μουχάρακ.
Φιρτζάν (περιοχές)
μικρογραφία| Ένας δρόμος στο Μουχάρακ. Το φιρτζάν είναι ο πληθυντικός της αραβικής λέξης φαρίτζ που μεταφράζεται σε περιοχή. Το παλαιότερο και μεγαλύτερο φαρίτζ στο Μουχάρακ είναι το φαρίτζ Αλ Μπιν Άλι. Ιδρύθηκε από Σουνίτες Άραβες που ανήκαν στη φυλή Αλ Μπιν Άλι τον 17ο αιώνα και μέχρι πρόσφατα, μέλη της φυλής ζούσαν ακόμη σε αυτό το fareej.
Παραπομπές
Κατηγορία:Μουχάρακ Κατηγορία:Οικισμοί στο Μπαχρέιν
Χάνο Μότολα
Ο Χάνο Μότολα (Ελσίνκι, 9 Σεπτεμβρίου 1976), είναι Φινλανδός πρώην διεθνής καλαθοσφαιριστής, ο οποίος αγωνιζόταν στη θέση του Πάουερ φόργουορντ. Είναι ο πρώτος Φινλανδός καλαθοσφαιριστής που αγωνίστηκε στο ΝΒΑ.
Σταδιοδρομία
Ο Μότολα φοίτησε στο πανεπιστήμιο της Γιούτα από το 1996 ως το 2000, έχοντας μέσους όρους 12,4 πόντων και 4,6 ριμπάουντ σε 120 αγώνες. Μετά την αποφοίτηση του, έγινε ντραφτ για το ΝΒΑ στο # 40 του 2000 με την ομάδα των Ατλάντα Χοκς. Αγωνίστηκε για δύο χρόνια στην ομάδα της Ατλάντα, παίζοντας σε 155 αγώνες με 4,6 πόντους και 2,9 ριμπάουντ ανά αγώνα.
Στη συνέχεια, μεταγράφηκε στην ισπανική Ταού Κεράμικα, στην οποία παρέμεινε μέχρι τον Δεκέμβριο του 2002. Μάλιστα βγήκε MVP της πρώτης αγωνιστικής στην Ευρωλίγκα 31 πόντους (10/13 δίποντα, 2/2 τρίποντα), μάζεψε 7 ριμπάουντ, έκλεψε και 4 φορές τη μπάλα και συγκέντρωσε 40 βαθμούς στο σύστημα αξιολόγησης.
Την επόμενη σεζόν, μεταγράφηκε στη Φορτιτούντο Μπολόνια, παίζοντας σε 22 αγώνες για την Ευρωλίγκα με 10,8 πόντους και 3,8 ριμπάουντ ανά αγώνα.
Το 2004-05 φόρεσε τη φανέλα της Σκαβολίνι Πέζαρο και αγωνίστηκε και πάλι στην Ευρωλίγκα με 13,7 πόντους και 5,1 ριμπάουντ, φθάνοντας ως την προημιτελική φάση της διοργάνωσης. Ακολούθησε η μεταγραφή του στη Ρωσία και την Ντιναμό Μόσχας, κατακτώντας το τρόπαιο του Eurocup, όπου στον τελικό του Σαρλερουά κέρδισε τον Άρη με 73-60.
Μετά τη σεζόν 2006-07, όπου κατέκτησε το νταμπλ στη Λιθουανία με την ομάδα της Ζαλγκίρις Κάουνας, ο Μότολα συμφώνησε με τον Άρη, αγωνιζόμενος για άλλη μια χρονιά στην Ευρωλίγκα. Σε είκοσι ευρωπαϊκούς αγώνες, ο Μότολα είχε μέσο όρο 8,0 πόντων και 2,8 ριμπάουντ.
Από το 2009 ως το 2014, αγωνιζόταν στην ομάδα της Τόρπαν Πόγιατ από τη Φινλανδία, με την οποία έφθασε στον τελικό του τοπικού πρωταθλήματος τη σεζόν 2009-10 και στον τελικό του κυπέλλου την επόμενη σεζόν.
Εθνική ομάδα
Ήταν μέλος της εθνικής ομάδας της Φινλανδίας από το 1995. Αγωνίστηκε με την ομάδα στα Ευρωμπάσκετ 1995, 2011 και 2013, όπως επίσης και στο Παγκόσμιο Κύπελλο 2014.
Πηγές
Κατηγορία:Φινλανδοί καλαθοσφαιριστές Κατηγορία:Πάουερ φόργουορντ Κατηγορία:Καλαθοσφαιριστές Άρη Κατηγορία:Καλαθοσφαιριστές Ατλάντα Χοκς‎ Κατηγορία:Καλαθοσφαιριστές Σάσκι Μπασκόνια‎‎‎ Κατηγορία:Καλαθοσφαιριστές Φορτιτούντο Μπολόνια‎‎‎ Κατηγορία:Καλαθοσφαιριστές Βικτόρια Λιμπερτάς Πέζαρο Κατηγορία:Καλαθοσφαιριστές Ντιναμό Μόσχας‎ Κατηγορία:Καλαθοσφαιριστές Ζάλγκιρις Κάουνας‎‎ Κατηγορία:Καλαθοσφαιριστές Εθνικής Φινλανδίας
Ραούλ Μπράβο
Ο Ραούλ Σανφέλιξ Μπράβο (Raúl Bravo Sanfélix, 14 Απριλίου 1981) είναι Ισπανός παλαίμαχος ποδοσφαιριστής, ο οποίος αγωνιζόταν μέχρι τον Μάρτιο του 2017 στην ομάδα του Άρη Θεσσαλονίκης. Ο Ισπανός άσος αγωνιζόταν σε όλες τις θέσεις της άμυνας το ίδιο καλά, αλλά η βασική του θέση είναι αριστερό μπακ.
Γεννήθηκε στις 14 Απριλίου 1981 στην Gandia της Βαλένθια και ουσιαστικά η καριέρα του ξεκίνησε τη σεζόν 1995-96 όταν ήταν μέλος της εφηβικής ομάδας της Ρεάλ Μαδρίτης. Με την ομάδα της Εθνικής Ισπανίας U-16 κατέκτησε το τουρνουά Algarve και το επόμενο βήμα του ήταν η κλήση στην Εθνική κάτω των 17 όπου μετέπειτα κατέκτησε το Nymburk International Tournament, στο οποίο σκόραρε 2 γκολ σε 3 παιχνίδια.
Το 2018 αφού κρέμασε τα παπούτσια του δούλεψε για 11 ματς ως Βοηθός Προπονητή (Πάκο Ερέρα) στον Άρη Θεσσαλονίκης.
Καριέρα
Τη σεζόν 2000-01 αγωνίστηκε στη Ρεάλ Μαδρίτης Γ΄. Την επόμενη σεζόν ήταν μέλος της Ρεάλ Μαδρίτης Β΄, αλλά έκανε το ντεμπούτο του με την πρώτη ομάδα στις 6 Οκτωβρίου 2001 στο Σαντιάγο Μπερναμπέου εναντίον της Ατλέτικο Μαδρίτης. Όταν βρισκόταν στη Β΄ ομάδα έκανε πολύ συχνά ατομική προπόνηση με τον προπονητή της πρώτης ομάδας, Βιθέντε Ντελ Μπόσκε, ο οποίος σκέφτηκε από την επόμενη σεζόν να τον εντάξει στην πρώτη ομάδα. Έτσι λίγο καιρό αργότερα τον έκανε μέλος της πρώτης ομάδας της Ρεάλ. Μετά από μια σεζόν στη μεγάλη ομάδα της Ρεάλ, πήρε μεταγραφή στην αγγλική Λιντς Γιουνάιτεντ. Το 2003 ήταν η πιο αποτυχημένη χρονιά στην καριέρα του έχοντας μόνο 5 συμμετοχές χωρίς να σημειώσει κάποιο γκολ. Έτσι επέστρεψε στη Ρεάλ όπου και έμεινε τέσσερις σεζόν, έχοντας 66 συμμετοχές και 3 γκολ.
Τον Ιούλιο του 2007 υπέγραψε συμβόλαιο τεσσάρων χρόνων με τον Ολυμπιακό. Ο Ραούλ Μπράβο έχει επίσης 14 συμμετοχές με την Εθνική Ισπανίας χωρίς να έχει πετύχει γκολ. Στον Ολυμπιακό φόρεσε την φανέλα με τον αριθμό 15, τον οποίο είχε και στη Ρεάλ.
Το 2009 πήγε δανεικός στη Νουμάνθια, και το 2010 πήρε μεταγραφή στη Ράγιο Βαγιεκάνο, όπου αγωνίστηκε μόνο σε 6 αγώνες. Το 2012 πήγε στη βελγική Μπέερσοτ. Το καλοκαίρι του 2014 αποκτήθηκε από την Βέροια και έναν χρόνο αργότερα υπέγραψε στον Άρη. Τον Μάρτιο του 2017 αποχώρησε από την ομάδα την Θεσσαλονίκης.
Γκολ/Ασσίστ
Ο Ισπανός μπακ συνολικά σκόραρε 7 φορές και σέρβιρε 12 ασσίστ κατά την διάρκεια της καριέρας του. Έπαιξε 326 αγώνες και για την ακρίβεια 25.936 λεπτά παιχνιδιού. Τις περισσότερες εμφανίσεις (132) τις έκανε  με την φανέλα της Ρεάλ Μαδρίτης, καθώς εκεί σκόραρε και τα περισσότερά του γκολ (4). Τις περισσότερες ασσίστ τις σέρβιρε για λογαριασμό του Ολυμπιακού (4).
Τραυματισμοί
Ο Ραούλ ήταν αρκετά τυχερός για να τραυματιστεί μόνο μια φορά όπου του σχίστηκαν οι ίνες των μυών του στο πόδι του το 2011 όταν έπαιζε στην Ράγιο Βαγιεκάνο χάνοντας μόνο 2 αγώνες ή αλλιώς 22 μέρες ενεργού δράσης.
Κόκκινες και κίτρινες κάρτες
Ο Ισπανός διεθνής συνολικά πήρε 60 κίτρινες κάρτες και 1 μόνο κόκκινη σε ένα ματς ενώ αγωνιζόταν με την Βέροια το 2015 χάνοντας 2 αγώνες.
Πηγές
Κατηγορία:Ισπανοί ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Ρεάλ Μαδρίτης Κατηγορία:Αμυντικοί ποδοσφαιριστές Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Λιντς Γιουνάιτεντ Κατηγορία:Ποδοσφαιριστές Ράγιο Βαγιεκάνο Κατηγορία:Ποδοσφαιριστές Μπέρσχοτ ΑΚ Κατηγορία:Ποδοσφαιριστές Εθνικής Ισπανίας Κ16 Κατηγορία:Ποδοσφαιριστές Εθνικής Ισπανίας Κ21 Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Εθνικής Ισπανίας Κ17 Κατηγορία:Ποδοσφαιριστές ΚΝ Νουμάνθια Κατηγορία:Ποδοσφαιριστές Ρεάλ Μαδρίτης Καστίγια Κατηγορία:Ποδοσφαιριστές ΦΚ Κόρδοβα Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ξένοι ποδοσφαιριστές στην Ελλάδα Κατηγορία:Βαλενθιανοί ποδοσφαιριστές Κατηγορία:Ποδοσφαιριστές Ρεάλ Μαδρίτης Γ
Μαρία Ρέσσα
Η Μαρία Αντζελίτα Ρέσσα (Maria Angelita Ressa, προφορά τάγκαλογκ: [ˈɾesa], γεννημένη στις 2 Οκτωβρίου 1963) είναι Φιλιππινέζα και Αμερικανίδα δημοσιογράφος και συγγραφέας, συνιδρύτρια και διευθύνουσα σύμβουλος του Rappler και η πρώτη ανεξάρτητη Φιλιππινέζα που κερδίζει βραβείο Νόμπελ. Προηγουμένως πέρασε σχεδόν δύο δεκαεκετίες δουλεύοντας ως ερευνητική δημοσιογράφος στη Νοτιοανατολική Ασία για το CNN. Η Ρέσσα τιμήθηκε με το Νόμπελ Ειρήνης του 2021 από κοινού με τον Ντμίτρι Μουράτοβ, αφού προτάθηκε από τον Νορβηγό πρωθυπουργό Γιόνας Γκαρ Στόρε.
Το 2020, καταδικάστηκε για κυβερνοέγκλημα, σύμφωνα με τον αμφιλεγόμενο φιλιππινέζικο νόμο κατά του εγκλήματος στον κυβερνοχώρο, κίνηση που καταδικάστηκε από ομάδες ανθρωπίνων δικαιωμάτων και δημοσιογράφους ως επίθεση κατά της ελευθερίας του Τύπου.
Η Ρέσσα συμπεριλήφθηκε στα Πρόσωπα της Χρονιάς 2018 του Time ως μία από τους δημοσιογράφους από όλο τον κόσμο που καταπολεμούν τις ψευδείς ειδήσεις. Στις 13 Φεβρουαρίου 2019, συνελήφθη για διαδικτυακή δυσφήμιση λόγω κατηγοριών ότι η Rappler δημοσίευσε μια ψευδή είδηση σχετικά με τον επιχειρηματία Wilfredo Keng. Στις 15 Ιουνίου 2020, ένα δικαστήριο στη Μανίλα την έκρινε ένοχη για διαδικτυακή δυσφήμηση. Δεδομένου ότι επικρίνει δημόσια τον προέδρο των Φιλιππίνων Ροντρίγκο Ντουτέρτε, η σύλληψη και η καταδίκη της θεωρήθηκαν από πολλούς στην αντιπολίτευση και τη διεθνή κοινότητα ως πολιτικά υποκινούμενη από την κυβέρνηση του Ντουτέρτε. Η Ρέσσα είναι μία από τις 25 κορυφαίες προσωπικότητες της Επιτροπής Πληροφοριών και Δημοκρατίας που ξεκίνησε από τους Δημοσιογράφους Χωρίς Σύνορα.
Εξωτερικοί σύνδεσμοι
Κατηγορία:Βραβευμένοι με Νόμπελ Ειρήνης Κατηγορία:Δημοσιογράφοι Κατηγορία:Ακτιβιστές
Πυγμαίος ιπποπόταμος
Ο πυγμαίος ιπποπόταμος (Choeropsis liberiensis) είναι μικρόσωμο υποείδος Ιπποπόταμου.
Διάφορες
Οι πυγμαίοι ιπποπόταμοι είναι μοναχικά ζώα, ενώ είναι 5 φορές μικρότεροι και 10 φορές ελαφρύτεροι σε σχέση με τους κοινούς ιπποπόταμους, ενώ φέρουν πιο μικρή άνω γνάθο.
Γενικά χαρακτηριστικά
Μάζα:160-270 kg
Ύψος: 75-100 εκ
Πηγές
Κατηγορία:Ιπποποταμίδες
Choeropsis liberiensis Pygmy hippopotamus Карликовый бегемот
Ιντεπεντιέντε Σάντα Φε
Η Ιντεπεντιέντε Σάντα Φε είναι μια επαγγελματική, κολομβιανή, ποδοσφαιρική ομάδα από την Μπογκοτά. Ιδρύθηκε στις 28 Φεβρουαρίου 1941. Έδρα της ομάδας είναι το Estadio El Campín, χωρητικότητας 36.343 θεατών. Συμμετέχει στην Categoría Primera A.
Τίτλοι
Έχει κερδίσει 7 εθνικά πρωταθλήματα (με πιο πρόσφατο το 2012) και είναι μία από τις 3 ομάδες που συμμετείχε σε όλα τα πρωταθλήματα της ανώτατης κατηγορίας της χώρας. Το 2015 κέρδισε το Κόπα Σουδαμερικάνα.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1941
Πέπε
Ο Πέπε (πλήρες όνομα στα Πορτογαλικά:  Képler Laveran Lima Ferreira) είναι Πορτογάλος ποδοσφαιριστής που γεννήθηκε στις 26 Φεβρουαρίου 1983 στη Βραζιλία. Αγωνίζεται ως κεντρικός αμυντικός με την Πόρτο και την Εθνική Πορτογαλίας.
Καριέρα
Γεννημένος στο Μασεϊό της Βραζιλίας, ξεκίνησε την ποδοσφαιρική του καριέρα στην τοπική ομάδα της περιοχής όπου γεννήθηκε. Στην ηλικία των 18 μετακομίζει στην Πορτογαλία για να αγωνιστεί με τα χρώματα της Μαρίτιμο. Ο Πέπε αγωνίστηκε σε ποικίλες θέσεις και κυρίως ως αμυντικός.
Πόρτο (2004-2007)
Το καλοκαίρι του 2004 μετακομίζει στην ΦΚ Πόρτο με την πρώην του ομάδα να κερδίζει 1.000.000 € και τρεις ποδοσφαιριστές. Τα ηνία της ομάδας, μετά την κατάκτηση του Champions League, έχει πλέον ο Βικτορ Φερναντεζ. Παρέμεινε για πολλά παιχνίδια στον πάγκο της ομάδας ως τρίτη αμυντική επιλογή. Δεν συνέβαινε το ίδιο και την επόμενη χρονιά όπου με την αλλαγή προπονητή ο παίκτης πήρε πολλές ευκαιρίες. Οι αρκετά καλές εμφανίσεις τον έφεραν στο προσκήνιο και πολλές ομάδες ενδιαφέρθηκαν για την αγορά του. Τελικά κατέληξε στη Μαδρίτη για να αγωνιστεί στη Ρεάλ Μαδρίτης.
Ρεάλ Μαδρίτης (2007-2017)
Στις 10 Ιουλίου 2007 ο Πέπε υπέγραψε συμβόλαιο 4 χρόνων με τη μεταγραφή να αγγίζει τα 30 εκατομμύρια €. Τη χρονιά εκείνη η Ρεάλ κέρδισε το πρωτάθλημα ενώ αξιοσημείωτο είναι το γεγονός ότι σε παιχνίδι απέναντι στη μισητή αντίπαλο Μπαρτσελόνα, με νικητή τη Ρεάλ (1-0), κέρδισε τον τίτλο του Man of the match καθώς σταμάτησε πολλές επιθέσεις. Την επόμενη χρονιά οι τραυματισμοί θα τον αφήσουν εκτός γηπέδου αλλά η επιστροφή του θα στιγματιστεί από την επιθετική του συμπεριφορά απέναντι σε αντιπάλους αλλά και συμπαίκτες. Το 2009 θα επιστέψει διεκδικώντας μια θέση στην αρχική ενδεκάδα. Ωστόσο τον Δεκέμβριο ένας τραυματισμός θα του στερήσει τη συμμετοχή στο Παγκόσμιο Κύπελλο Ποδοσφαίρου. Τη χρονιά 2010 ως προπονητής αναλαμβάνει ο Ζοζέ Μουρίνιο ο οποίος δημιουργεί ένα απο τα καλύτερα αμυντικά δίδυμα του πρωταθλήματος, τον Πέπε και τον Ρικάρντο Καρβάλιο. Παρά τους λιγοστούς τραυματισμούς και τις φήμες που τον ήθελαν να φεύγει απο την ομάδα τελικά υπέγραψε συμβόλαιο μέχρι το 2015. Στο παιχνίδι με την Μπαρτσελόνα υπήρξε αψιμαχία του με τον Ντάνι Άλβες που είχε ως αποτέλεσμα την αποβολή του. Ωστόσο πολλοί ποδοσφαιριστές υποστήριξαν τον Πέπε. Την επόμενη χρονιά και πάλι σε αγώνα με την Μπαρτσελόνα ο Πέπε πάτησε τον Λιονέλ Μέσι και πολλοί τον καταδίκασαν. Σε συνέντευξή του έκανε πολλά παράπονα για τη συμπεριφορά των ΜΜΕ λέγοντας πως:Ο Τύπος με παρουσιάζει σαν δολοφόνο.
Πηγές
Κατηγορία:Πορτογάλοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές ΦΚ Πόρτο Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Εθνικής Πορτογαλίας Κατηγορία:Ποδοσφαιριστές ΚΣ Μαρίτιμο Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Πορτογάλοι ποδοσφαιριστές στο εξωτερικό Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Κυπέλλου Συνομοσπονδιών FIFA 2017 Κατηγορία:FIFA Century Club Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022 Κατηγορία:Παίκτες νικητές Πρωταθλήματος Εθνών ΟΥΕΦΑ
Νότιοι Σλάβοι
Οι Νότιοι Σλάβοι είναι ένα υποσύνολο σλαβικών λαών που μιλούν νότιες σλαβικές γλώσσες. Κατοικούν μία συνεχόμενη περιοχή στη Βαλκανική χερσόνησο, τη νότια Παννονική πεδιάδα και τις ανατολικές Άλπεις, και χωρίζονται γεωγραφικά από το σώμα των Δυτικών Σλάβων και Ανατολικών Σλάβων από τους Ρουμάνους, τους Ούγγρους και τους Αυστριακούς. Συμπεριλαμβάνουν τους Βόσνιους, τους Βούλγαρους, τους Κροάτες, τους Μαυροβούνιους, τους Σέρβους, τους Σλαβομακεδόνες και τους Σλοβένους. Αποτελούν το μεγαλύτερο τμήμα του πληθυσμού στις κεντροευρωπαϊκές και Βαλκανικές χώρες Βουλγαρία, Βοσνία Ερζεγοβίνη, Κροατία, Μαυροβούνιο, Βόρεια Μακεδονία, Σερβία και Σλοβενία. Η περιοχή τους χωρίζεται από τα υπόλοιπα σλαβικά έθνη από το 15ο αιώνα από τα σύγχρονα μη σλαβικά κράτη της Αυστρίας, της Ουγγαρίας και της Ρουμανίας, που είχε ως αποτέλεσμα διαφορετική ιστορική πορεία για τα νότια σλαβικά έθνη απ' ό,τι οι Δυτικοί και Ανατολικοί σλάβοι.
Δημήτρης Σαράφογλου
Βιογραφικό
Γεννήθηκε το 1950 στο Κερατσίνι. Το 1974 αποφοίτησε από το Εθνικό Μετσόβιο Πολυτεχνείο (ΕΜΠ) με πτυχίο πολιτικού μηχανικού. Συμμετείχε ενεργά στο αντιδικτατορικό φοιτητικό κίνημα και υπήρξε στέλεχος της ΚΝΕ και του ΚΚΕ. Με τη στήριξη του ΚΚΕ εκλέχθηκε δήμαρχος Κερατσινίου σε ηλικία 28 ετών στις δημοτικές εκλογές του 1978. Επανεκλέχθηκε το 1982 και το 1986 (ξανά με στήριξη ΚΚΕ) και το 1990 (με στήριξη του ενιαίου τότε Συνασπισμού και του ΠΑΣΟΚ).
Νότιοι Σλάβοι
Η χώρα της Γιουγκοσλαβίας (που σημαίνει «Νότια Σλαβία») ενοποίησε όλες τις νότιες σλαβικές περιοχές, εκτός από τη Βουλγαρία, σε ένα ενιαίο κράτος. Η έννοια της Γιουγκοσλαβίας, ως μοναδικού κράτους για όλους τους νότιους σλαβικούς λαούς, εμφανίστηκε το 17ο αιώνα και αναδείχθηκε χάρη στο Ιλλυρικό κίνημα του 19ου αιώνα. Το όνομα δημιουργήθηκε από το συνδυασμό των σλαβικών λέξεων «γιουγκ» (νότος) και «σλαβένι» (σλάβοι).
Δημήτρης Σαράφογλου
Βιογραφικό
Εκτός από δήμαρχος Κερατσινίου, υπήρξε μέλος του διοικητικού συμβουλίου της ΕΥΔΑΠ (1981-1985), αντιπρόεδρος της Κεντρικής Ένωσης Δήμων και Κοινοτήτων Ελλάδας (ΚΕΔΚΕ, 1983-1986), γραμματέας της Τοπικής Ένωσης Δήμων και Κοινοτήτων Αττικής (ΤΕΔΚΝΑ, 1983-1990) κ.α.
Στις αρχές της δεκαετίας του 1990 ο Δημήτρης Σαράφογλου αποχώρησε από το ΚΚΕ και τελικά εντάχθηκε στο ΠΑΣΟΚ, εν μέρει λόγω και της στενής φιλίας του με τον Κώστα Λαλιώτη. Επί υπουργίας Λαλιώτη στο ΥΠΕΧΩΔΕ διετέλεσε αντιπρόεδρος της Δημόσιας Επιχείρησης Πολεοδομίας και Στέγασης (ΔΕΠOΣ), γενικός γραμματέας του υπουργείου, καθώς και πρόεδρος της Δημόσιας Επιχείρησης Ανέγερσης Νοσηλευτικών Μονάδων (ΔΕΠΑΝΟΜ).
Από το 2002 μέχρι το 2006 ήταν ξανά δήμαρχος Κερατσινίου.
Κόρη του είναι η δημοσιογράφος και παρουσιάστρια Μαρία Σαράφογλου.
Παραπομπές
Κατηγορία:Δήμαρχοι Κερατσινίου Κατηγορία:Έλληνες πολιτικοί
Ιστορικό μυθιστόρημα
Το ιστορικό μυθιστόρημα είναι ένα έργο φαντασίας, στο οποίο γίνεται απόπειρα να μεταφερθούν με ρεαλιστικές λεπτομέρειες και πιστότητα το πνεύμα, οι συμπεριφορές και οι κοινωνικές συνθήκες μιας παρελθούσης ιστορικής περιόδου στο γίγνεσθαι της ιστορικής περιόδου, που επέλεξε ο δημιουργός του. Το έργο μπορεί να αναφέρεται σε ιστορικά πρόσωπα ή και να αποτελεί μια μίξη φανταστικών και ιστορικών χαρακτήρων. Μπορεί να εστιάζεται σε ένα και μόνο ιστορικό γεγονός, αλλά συνήθως επικεντρώνεται σε ένα ευρύτερο κύκλο ή κοινωνία παρελθόντων ετών, που επηρέαζε τη ζωή και τη συμπεριφορά των απλών ατόμων.
Κατά τα διεθνή παραδεδεγμένα, η εποχή στην οποία αναφέρεται ένα ιστορικό μυθιστόρημα πρέπει να απέχει τουλάχιστον πενήντα χρόνια από τότε που το συνέγραψε ο δημιουργός του.
Το ιστορικό μυθιστόρημα, σύμφωνα με τις θεωρητικές γραμμές που χάραξαν ξένοι μελετητές, μεταξύ των οποίων και ο διάσημος Ούγγρος θεωρητικός Γκέοργκ Λούκατς, είναι το λογοτεχνικό εκείνο είδος, στο οποίο γίνεται απόπειρα να δημιουργηθεί μια δραματική δομή μυθοπλασίας μέσα σε μια αυστηρά οριοθετούμενη ιστορική εποχή, την οποία σκιαγραφεί ο δημιουργός του μετά από διεξοδική μελέτη των γεγονότων, των τόπων και των χαρακτήρων, ως επίσης και των ενδυμασιών, των ηθών και συνηθειών αλλά και του τρόπου ομιλίας που χρησιμοποιούσαν τα άτομα της εποχής που ο ίδιος επέλεξε για το έργο του. 150px|right|thumb|Ο Γουόλτερ Σκοτ Είναι κοινώς παραδεδεγμένο ότι ο Σκοτσέζος σερ Γουόλτερ Σκοτ είναι ο πατέρας του ιστορικού μυθιστορήματος. Έγραψε μεταξύ άλλων μια σειρά ιστορικών μυθιστορημάτων, που πήραν την ονομασία ‘‘Waverley Novels’’ και τα οποία είναι και σήμερα αγαπητά, όπως και στην εποχή που πρωτοεκδόθηκαν.
Προϊστορία
Υπήρξαν και αρκετοί άλλοι πριν από τον Scott που έγραψαν μυθιστορήματα με θέματα ιστορικά, αλλά στην πραγματικότητα δεν είχαν σχέση ούτε με την ιστορία ούτε με το μυθιστόρημα. Ήταν μακροσκελή αφηγήματα με ιστορικά πρόσωπα μπλεγμένα σε απίθανες περιπέτειες, που δεν σέβονταν καθόλου ούτε την ιστορική ακρίβεια, ούτε τη μυθιστορηματική γραφή.
Ο Ουώλτερ Σκοτ διέπρεψε στο ιστορικό μυθιστόρημα γιατί ήταν πολυμαθής, ιστορικός και αρχαιολόγος και είχε το χάρισμα να μπορεί να αφηγείται γλαφυρά και «ζωντανά», ως πραγματικός δημιουργικός λογοτέχνης. Ο Σκοτ διάβαζε πολύ, είχε βαθιές ιστορικές και αρχαιολογικές γνώσεις, αγαπούσε και μελετούσε με πάθος το παρελθόν και είχε το θείο δώρο να μπορεί να διηγείται με άνεση και να αναπλάθει με την επινοητική φαντασία του, ό,τι του έκαναν γνωστό τα διαβάσματα και οι μελέτες του.
Τελικά, αν και ο Σκοτ δεν παύει να είναι ένας μεγάλος καινοτόμος, οι ιδέες του δεν γεννήθηκαν εκ του μηδενός. Ήταν το απαύγασμα των ρομαντικών ιδεών πάνω στις αξίες της ελεύθερης βούλησης.
Θεράποντες του ιστορικού μυθιστορήματος
Συγγραφείς διεθνούς βεληνεκούς, όπως ο Βίκτωρ Ουγκώ, ο Τσαρλς Ντίκενς, ο Τόμας Χάρντυ, ο Ουίλλιαμ Τάκερεϋ, η Βιρτζίνια Γουλφ, ο Γκράχαμ Σουίφτ, φλερτάρισαν με το ιστορικό μυθιστόρημα, άλλοι λιγότερο άλλοι περισσότερο, γράφοντας σημαντικά έργα του λογοτεχνικού αυτού είδους.
Ένα επίμαχο στοιχείο που έκανε τους μελετητές του ιστορικού μυθιστορήματος να απορούν είναι γιατί αυτό το είδος της πεζογραφίας βράδυνε τόσο πολύ να εμφανισθεί. Ίσως γιατί έπρεπε να «συμβιβασθούν» δύο «ασυμβίβαστες» έννοιες: Ο μύθος και η ιστορία.
Ρίζες
Η ιστορική μυθιστορία μπορεί να επικεντρώνεται σε ιστορικούς ή φανταστικούς χαρακτήρες ατόμων, αλλά κανονικά αντιπροσωπεύει μια σοβαρή και επίπονη προσπάθεια, που βασίζεται σε μια συστηματική έρευνα ή τουλάχιστον σε μια σοβαρή μελετηρή ανάγνωση ιστορικών στοιχείων, για να αναπτυχθεί ένας μύθος μέσα στο ιστορικό παρελθόν, όπως αυτό γίνεται κατανοητό από τους σύγχρονους του συγγραφέα.
Εκτός από την ιστορικότητα του κειμένου του, ο συγγραφέας θα πρέπει να γνωρίζει πολύ καλά την καθημερινότητα της εποχής του. Π.χ. πώς έτρωγαν, πώς προσφωνούνταν, που περνούσαν τη μέρα τους – αν υπήρχαν δηλαδή καφενεία, χάνια και άλλοι τόποι συνάντησης και επικοινωνίας – ακόμα και πώς… βρίζονταν όταν καβγάδιζαν.
Τον προπερασμένο αιώνα όταν καθιερώθηκε ο όρος μυθιστόρημα, μετά από πολλά σκαμπανεβάσματα, συμβιβαστήκαμε πολύ πιο εύκολα με τον χαρακτηρισμό «ιστορικό μυθιστόρημα», απ’ όσο με το καθεαυτού μυθιστόρημα, του οποίου η ονομασία είχε κατηγορηθεί ως εφάμιλλη με τους άνευ νοήματος όρους «βορειονότιος», «θερμοκατεψυγμένος», «σκοτόφως» και άλλους.
Είδη του ιστορικού μυθιστορήματος
Για την ανάπτυξη του πεζογραφικού είδους αυτού απαιτούνται, α) η αναγκαία μίξη της δημόσιας και ιδιωτικής δραστηριότητας, β) η αναγκαία μίξη της προσωπικής ψυχολογίας και των απρόσωπων ιστορικών δυνάμεων, και γ) η αναγκαία μίξη των στεγνών ιστορικών γεγονότων με το λογοτεχνικό δράμα. thumb|left|Βίκτορ Ουγκώ συγγραφέας μεταξύ άλλων του «Η Παναγία των Παρισίων» του «Ναπολέων ο Μικρός» και άλλων ιστορικών μυθιστορημάτων. Οι τρεις τύποι ιστορικού μυθιστορήματος που εφαρμόζουν οι ξένοι συγγραφείς είναι:
1ον: Αυτός που βασίζεται κυρίως στην ιστορία και αφήνει τελείως έξω τη φαντασία,
2ον: αυτός που χρησιμοποιεί την ιστορία και τη φαντασία κατά ίσα μέρη και
3ον: εκείνος που βάζει πρώτα τη φαντασία και ακολουθεί η ιστορικότητα.
Δημήτρης Σελετόπουλος
Ο Δημήτρης Σελετόπουλος γεννήθηκε στις 28 Μαΐου 1963. Υπήρξε ένας από τους κορυφαίους αθλητές στην Ελληνική Υδατοσφαίριση.
Αγωνίστηκε στη θέση του "φουνταριστού".
Καριέρα ως αθλητής
Ξεκίνησε την αθλητική του καριέρα το 1971 ως κολυμβητής στην ομάδα του Σπόρτινγκ Πατησίων και παρέμεινε εκεί έως το 1975. Σε ηλικία 12 ετών μεταπήδησε στον Παναθηναϊκό.
Διακρίθηκε στο άθλημα της κολύμβησης, σημειώνοντας Πανελλήνιες επιδόσεις στα πρωταθλήματα ηλικιών στο πρόσθιο και τις μικτές. Από το 1977 ασχολήθηκε με την υδατοσφαίριση. Συμμετείχε στις εθνικές ομάδες από το 1975 μέχρι και το 1979, όπου συμμετείχε στους Βαλκανικούς Αγώνες της Κωνσταντινούπολης.
Σε ηλικία 16 ετών αγωνίστηκε στην 1η ομάδα του Παναθηναϊκού στο πρωτάθλημα της Α' Εθνικής κατηγορίας. Αγωνίστηκε στην Εθνική ομάδα των Νέων το 1980, έχοντας συνολικά 98 συμμετοχές. Από το 1982 μέχρι και το 1983 υπήρξε αρχηγός της ομάδας των Νέων.
Το 1981 καλέστηκε για πρώτη φορά στην εθνική ανδρών, με την οποία αγωνίστηκε 12 συνεχόμενα χρόνια, έχοντας συνολικά 345 διεθνείς συμμετοχές και σκοράροντας 560 φορές.
Συνολικά, πήρε μέρος σε τρεις Ολυμπιακούς Αγώνες (Λος Άντζελες 1984, Σεούλ 1988, Βαρκελώνη 1992), σε 5 Ευρωπαϊκά πρωταθλήματα (Σπλιτ 1981, Ρώμη 1983, Σόφια 1985, Βόνη 1989 , Αθήνα 1991) και σε 2 Μεσογειακούς Αγώνες (Καζαμπλάνκα 1983 και Αθήνα 1991). Αγωνίστηκε επίσης σε 1 Κύπελλο Εθνών Ευρώπης (Ρώμη 1990), σε 3 Παγκόσμια Κύπελλα, στους Αγώνες Καλής Θέλησης το 1986, και στους Βαλκανικούς Αγώνες το 1981, 1982, 1984, 1985, 1986, 1988, 1990 και 1992.
Πήρε μέρος στο πρωτάθλημα της 1ης εθνικής κατηγορίας και της Α1 των ανδρών. Αναδείχθηκε 3 φορές πρώτος σκόρερ. Σε γενική κατάταξη, είναι ο 4ος σκόρερ της ιστορίας της Ελλάδας σε Ολυμπιακούς Αγώνες. Το 1984, στους Ολυμπιακούς Αγώνες ήταν 7ος σκόρερ με 14 γκολ.
Στη Γλυφάδα αγωνίστηκε μέχρι το 1994. Στη συνέχεια μεταγράφηκε στη Χίο το 1995 και ολοκλήρωσε την καριέρα του παίζοντας τις επόμενες περιόδους στη Χαλκίδα (1996 και 1997).
Προπονητική καριέρα
Παράλληλα με την αγωνιστική του καριέρα, ξεκίνησε και προπονητική καριέρα.
Το 1986 ανέλαβε την ομάδα Γ' εθνικής Ν.Ο. Πόρτο Ράφτη, με την οποία ανέβηκε μέχρι την Α2 σε 3 χρόνια (1986, 1987 και 1988). Το 1987 ήταν επίσης προπονητής των εφήβων του ΠΑΟ με τον οποίο κατέκτησε το πρωτάθλημα των εφήβων. Το 1989 εργάστηκε στη γυναικεία ομάδα του Παναθηναϊκού στην Α1 κατηγορία, και παρέμεινε εκεί μέχρι το 1991.
Ο Δημήτρης Σελετόπουλος το 1999 και το 2000 ήταν στην ομάδα του Παλαιού Φαλήρου. Την πρώτη χρονιά ανέβηκε από την Α2 στην Α1 και τη δεύτερη περίοδο αγωνίστηκε στην Α1. Το 2001 ανέλαβε τον Άρη Νικαίας στην κατηγορία Α1. Το 2003 ανέλαβε το πόστο του τεχνικού συμβούλου στον ΠΑΟ (στην Α1) και το 2004 (στην Α2) ανέλαβε το πόστο του προπονητή στον Παναθηναϊκό με τον οποίο και ανήλθε στην Α1. Το 2007 ανέλαβε τον Ν.Ο. Χαλκίδας (κατηγορία Α2), ενώ το 2008 πήγε στον Κ.Ο. Ποσειδώνα Ηλυσίων (Α2).
Το 2009 έως το 2011 ανέλαβε τον Ν.Ο. Πατρών στην Α1. Το έτος 2012 ανέλαβε την ομάδα του Πανιωνίου στην Α1. Το 2013 έως το 2015, ανέλαβε την ομάδα της Γλυφάδας στην Α1. Το 2015 ανέλαβε την ομάδα της Χίου επίσης στην Α1 και στο τέλος της περιόδου ανέλαβε τον Ν. Ο. Χαλκίδας στην Α2.
Καριέρα ως τεχνικός σύμβουλος και τεχνικός διευθυντής
Ο Δημήτρης Σελετόπουλος το έτος 2001 ανέλαβε τον Άρη Νικαίας ως τεχνικός σύμβουλος. Το 2003 ανέλαβε πόστο τεχνικού συμβούλου στον ΠΑΟ στην Α1 ενώ το 2011 είναι τεχνικός σύμβουλος της Λάρισας. Ασχολήθηκε με την ειδησεογραφία στο αγαπημένο του άθλημα, ενώ το 2018 έγινε τεχνικός διευθυντής στη γυναικεία ομάδα του Νηρέα Χαλανδρίου. Το 2019 και το 2020 ήταν μάνατζερ της ανδρικής ομάδας του ΠΑΟ και το 2021 είναι τεχνικός διευθυντής του Ηλυσιακού.
Παραπομπές
Κατηγορία:Έλληνες προπονητές υδατοσφαίρισης Κατηγορία:Υδατοσφαιριστές της εθνικής Ελλάδος Κατηγορία:Υδατοσφαιριστές ΠΑΟ Κατηγορία:Έλληνες αθλητές της κολύμβησης Κατηγορία:Κολυμβητές ΠΑΟ Κατηγορία:Κολυμβητές Σπόρτιγκ Αθηνών
1142
Η τρέχουσα σελίδα αφορά το έτος 1142 κατά το Γρηγοριανό ημερολόγιο
Θάνατοι
Κατηγορία:Έτη
Σαιν-Μαρτέν-ντε-Λοντρ
Το Σαιν-Μαρτέν-ντε-Λοντρ (γαλλικά: Saint-Martin-de-Londres, οξιτανικά: Sant Martin de Londras) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Σαιν-Μαρτινουά (γαλλικά: Saint-Martinois).
Παραπομπές
Κατηγορία:Κοινότητες του Ερώ
Πατήσια
Τα Πατήσια είναι περιοχή της Αθήνας. Εκτείνονται από 3,5 ως 5 περίπου χιλιόμετρα βόρεια του ιστορικού κέντρου. Υπάγονται στον Δήμο Αθηναίων, του οποίου κατέχουν το βόρειο άκρο. Παλαιότερα, τα Πατήσια ήταν εξοχική περιοχή εκτός των ορίων της πρωτεύουσας και τόπος μικρών εκδρομών για τους Αθηναίους του 19ου αιώνα. Χαρακτηριστικά, στην απογραφή του 1879 είχαν 847 μόνιμους κατοίκους.
Σήμερα τα Πατήσια είναι ιδιαίτερα πυκνοκατοικημένη περιοχή, αναπόσπαστο τμήμα του κεντρικού αστικού συγκροτήματος της Αθήνας. Η περιοχή διακρίνεται σε Άνω Πατήσια και Κάτω Πατήσια, όπως φαίνεται και από τα ονόματα των εκεί σταθμών του ηλεκτρικού στην γραμμή 1 του Μετρό της Αθήνας. Τα Πατήσια έδωσαν το όνομά τους σε μία από τις μεγάλες οδικές αρτηρίες της Αθήνας, την οδό Πατησίων (επίσημα ονομάζεται 28ης Οκτωβρίου από την διασταύρωση με την οδό Πανεπιστημίου μέχρι τη διασταύρωση με την οδό Αγίου Μελετίου).
Ετυμολογία ονόματος
Υπάρχουν διάφορες εκδοχές για την προέλευση του ονόματος Πατήσια:
Άνω Πατήσια
Τα Άνω Πατήσια είναι κυρίως τα Πατήσια των παλαιών Αθηναίων. Το τέρμα της οδού Πατησίων, η Αλυσίδα, όπου και ο σημερινός σταθμός Άνω Πατήσια ήταν επίκεντρο εορτασμού της Πρωτομαγιάς, με πολλές εξορμήσεις των Αθηναίων εκείνη την εποχή του έτους. Η περιοχή ορίζεται στα βόρεια από την Ριζούπολη,διπλανή περιοχή είναι η περιοχή της Λαμπρινής, με την χαρακτηριστική πλατεία του Αγίου Ανδρέα, βορειοανατολικά και ανατολικά από τον συνοικισμό Κυπριάδου και το Γαλάτσι, νοτιοανατολικά και νότια από την Κυψέλη και τα Κάτω Πατήσια, και δυτικά από τον ποταμό Κηφισό. Βορειοδυτικά εκτείνονται οι Δήμοι Νέας Χαλκηδόνας και Νέα Φιλαδέλφεια, με όριο τον χείμαρρο Ποδονίφτη, αριστερό παραπόταμο του Κηφισού.
Κάτω Πατήσια
Τα Κάτω Πατήσια έχουν ως κύριο οδικό άξονα την οδό Αχαρνών αντί της Πατησίων. Στην Αχαρνών βρίσκεται και ο ομώνυμος σταθμός Κάτω Πατήσια. Ορίζονται στα βόρεια-βορειοανατολικά από τα Άνω Πατήσια, στα ανατολικά από την Κυψέλη, νότια από τον Άγιο Νικόλαο, νοτιοδυτικά από τα Θυμαράκια και τα Σεπόλια, δυτικά από τον ποταμό Κηφισό και την τοποθεσία Τρεις Γέφυρες, όπου η Εθνική Οδός Αθηνών-Λαμίας περνά πάνω από τον Κηφισό και τις σιδηροδρομικές γραμμές Αθηνών-Πελοποννήσου (κλειστές) και Αθηνών-Θεσσαλονίκης, σε ένα αξιόλογο για την εποχή του τεχνικό έργο. Είναι γενικώς πιο πυκνοκατοικημένη περιοχή σε σχέση με τα Άνω Πατήσια. Η εκκλησία του Αγίου Δημητρίου Όπλων πήρε το προσωνύμιό της επειδή μόνο εδώ ο Άγιος Δημήτριος εικονίζεται ένοπλος. Για αυτό και η στενή της περιοχή ονομάστηκε Όπλα ή Στα όπλα. Σύμφωνα με άλλη εκδοχή, κατά τη διάρκεια του Αγώνα του 1821 μια ομάδα αγωνιστών που είχε καταλύσει στον ναό για τη νύχτα, ξύπνησε ξαφνικά από μία φωνή: «Στα όπλα!». Σηκώθηκαν και μόλις πρόλαβαν να αποκρούσουν μία τουρκική επίθεση. Αργότερα, όταν ρωτήθηκαν μεταξύ τους, βρέθηκε ότι όλοι κοιμόντουσαν την ώρα που είχε ακουστεί η φωνή. Απέδωσαν λοιπόν τη φωνή σε θαύμα του Αγίου Δημητρίου.
Κλίμα
Τα Πατήσια έχουν Μεσογειακό (Csa) κλίμα, με ήπιους χειμώνες και θερμά καλοκαίρια
Παραπομπές
Κατηγορία:Συνοικίες και περιοχές Αθήνας
Ανώτερο Τεχνολογικό Ινστιτούτο
Το Ανώτερο Τεχνολογικό Ινστιτούτο (ΑΤΙ) ήταν δημόσια σχολή τριτοβάθμιας τεχνολογικής εκπαίδευσης στην Κύπρο. Ιδρύθηκε το 1968 και καταργήθηκε το 2007, όταν και ενσωματώθηκε στο Τεχνολογικό Πανεπιστήμιο Κύπρου (ΤΕΠΑΚ).
Στόχος του ΑΤΙ ήταν η άρτια εκπαίδευση και η εξειδικευμένη πρακτική κατάρτιση ανωτέρων τεχνικών για στελέχωση της κυπριακής βιομηχανίας, σε αριθμούς και ειδικότητες που να ανταποκρίνονται στις εκάστοτε ανάγκες της οικονομίας. Επιπρόσθετα, το ΑΤΙ ενεργοποιείτο στον τομέα της εφαρμοσμένης κυρίως έρευνας και στην παροχή τεχνικών συμβουλών και άλλων υπηρεσιών στη βιομηχανία.
Πηγές
Κατηγορία:Εκπαιδευτικά ιδρύματα της Κύπρου
Ιντεπεντιέντε Μεδεγίν
Η Ιντεπεντιέντε Μεδεγίν είναι επαγγελματική, κολομβιανή, ποδοσφαιρική ομάδα από την πόλη Μεδεγίν, η οποία συμμετέχει στην. Έδρα της ομάδας είναι το Atanasio Girardot χωρητικότητας 40943 θεατών. Ιδρύθηκε στις 15 Απριλίου 1913. Έχει κατακτήσει 5 εθνικά πρωταθλήματα. Το 2003 κατέλαβε την τρίτη θέση στο Κόπα Λιμπερταδόρες.
Ζούλτε Βάρεγκεμ
Η Ζούλτε Βάρεγκεμ (ολλανδικά: Zulte Waregem, ) είναι ένας ποδοσφαιρικός σύλλογος του Βελγίου με έδρα το Βάρεγκεμ στη Δυτική Φλάνδρα. Αγωνίζεται στην Α κατηγορία της ομώνυμης χώρας. Η υψηλότερη θέση τους στο πρωτάθλημα ήταν η 2η την περίοδο 2012-13. Κατέκτησε το Κύπελλο Βελγίου το 2006, γεγονός το οποίο της έδωσε το δικαίωμα να αγωνιστεί στο Κύπελλο ΟΥΕΦΑ την περίοδο 2006-07, αποκλείστηκε όμως στη φάση των 32 από τη Νιούκαστλ.
Ο παρόν σύλλογος δημιουργήθηκε από τη συγχώνευση μεταξύ της «Ζούλτσε ΒΒ» (Zultse VV) και της «ΚΣΒ Βάρεγκεμ» (KSV Waregem). Η Ζούλτε Βάρεγκεμ κέρδισε για πρώτη φορά την άνοδό της στην Α κατηγορία του Βελγίου (Belgian Pro League) το 2005. Τα επίσημα χρώματα του συλλόγου είναι το κόκκινο και το πράσινο. Οι εντός έδρας αναμετρήσεις της διεξάγονται στο Regenboogstadion, το πρώην γήπεδο της ΚΣΒ Βάρεγκεμ.
Εξωτερικοί σύνδεσμοι
Κατηγορία:Ποδοσφαιρικές ομάδες Βελγίου Κατηγορία:Ιδρύσεις ποδοσφαιρικών ομάδων το 2001
1139
Θάνατοι
Κατηγορία:Έτη
Mitsubishi Lancer Evolution
Το Mitsubishi Lancer Evolution, γνωστό επίσης και ως Mitsubishi Evo, Lancer Evo ή απλά Evo, ήταν ένα σπορ σεντάν αυτοκίνητο που κατασκευάστηκε από την ιαπωνική αυτοκινητοβιομηχανία Mitsubishi, από το 1992 έως το 2016. Συνολικά κυκλοφόρησαν 10 επίσημες γενιές του μοντέλου, οι οποίες συνήθως προσδιορίζονται με λατινικούς αριθμούς. Όλες οι γενιές του μοντέλου, χρησιμοποίησαν 2-λιτρους και 4-κύλινδρους κινητήρες turbo, καθώς και συστήματα 4-κίνησης (4WD). Αξιοσημείωτο είναι ότι η ιπποδύναμη του πρώτου Evo ξεκίνησε στους 244 hp, ενώ η τελευταία έφτασε σε ισχύ στους 320 hp.
Το μοντέλο σχεδιάστηκε έτσι ώστε να συμμορφώνεται στους κανόνες έγκρισης Group A της FIA, που υποχρέωναν στις αρχές τις δεκαετίας του 1990 τους κατασκευαστές αυτοκινήτων να κατασκευάζουν τουλάχιστον 2.500 αυτοκίνητα παραγωγής ετησίως για κάθε αγωνιστικό μοντέλο. Το Evo ΙΧ (9ης γενιάς) θεωρείται ένα από τα πιο βελτιώσιμα αυτοκίνητα για drag, καθώς η ιπποδύναμη με τις κατάλληλες βελτιώσεις μπορεί να ξεπεράσει τα 1.000 άλογα.
Η δέκατη και τελευταία γενιά του Lancer Evolution (Evo X) κυκλοφόρησε στην Ιαπωνία τον Οκτώβριο του 2007 και στις άλλες διεθνείς αγορές μέσα στο 2008. Συνολικά το Evo X παρήχθη για 9 χρόνια και τελικώς αποσύρθηκε από την παραγωγή τον Απρίλιο του 2016.
Εξωτερικοί σύνδεσμοι
Lancer Evolution Κατηγορία:Σπορ αυτοκίνητα Κατηγορία:Αυτοκίνητα ράλλυ
Σαιν-Ματιέ-ντε-Τρεβιέ
Το Σαιν-Μαρτέν-ντε-Τρεβιέ (γαλλικά: Saint-Mathieu-de-Tréviers, οξιτανικά: Sant Matieu de Trevièrs) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Παραπομπές
Κατηγορία:Κοινότητες του Ερώ
Πτολεμαίος του Σελεύκου
Καταγόταν από αριστοκρατική οικογένεια, και ο αδελφός του ήταν ο διακεκριμένος στρατηγός του Φιλίππου Β΄, ο Αντίοχος, ο οποίος ήταν ο πατέρας του Σελεύκου Α΄ Νικάτορα. Επομένως ο Πτολεμαίος ήταν ο θείος του Σελεύκου Α΄ από την πλευρά του πατέρα του, και της αδελφής του Σελεύκου Α΄, της Διδύμειας. Συμμετείχε στην εκστρατεία του Αλέξανδρου στην Ασία, το 334 π.Χ., όπου και του δόθηκε η διοίκηση μιας τάξης φαλαγγών. Επίσης επιλέχθηκε από τον Αλέξανδρο, ως το άτομο που θα ήταν επικεφαλής των στρατευμάτων που θα γύριζαν πίσω στη Μακεδονία, τον χειμώνα, μετά το τέλος της πρώτης εκστρατείας. Την επόμενη άνοιξη επανενώθηκε με τον Αλέξανδρο στο Γόρδιον, φέρνοντας νεοσύλλεκτους από τη Μακεδονία. Στη Μάχη της Ισσού το 333 π.Χ., οι μακεδονικές φάλαγγες που διοικούσε ήταν αυτές που αντιμετώπισαν τις οπλιτικές φάλαγγες των Ελλήνων μισθοφόρων υπό τον Δαρείο Γ΄, και με την σύγκρουση που ακολούθησε ο ίδιος σκοτώθηκε κατά τη διάρκεια της μάχης, έχοντας προηγουμένως διακριθεί για τη γενναιότητα του.
Πηγές
Κατηγορία:Αρχαίοι Μακεδόνες Κατηγορία:Εκστρατεία του Μεγάλου Αλεξάνδρου